На основу члана 2. став 3.тачка 8.,члана 3.став1.тачка 8.и члана 4.став 3. Закона о комуналним делатностима („Службени гласник РС“, број 88/2011, 104/2016. и 95/2018), члана 2. Уредбе о начину и условима за отпочињање обављања комуналних делатности („Службени гласник РС“ број 13/18, 66/18 и 51/19), члана 32. став 1. тачка 6. Закона о локалној самоуправи ( „ Службени гласник РС“ број 129/07, 83/14,101/16 и 47/18), члана 40. став 1. тачка 6. Статута oпштине Aпатин („Службени лист општина Апатин“, број: 1/19) на седници одржаној дана 2020. године, доноси

**ОДЛУКА О ОБЕЗБЕЂИБАЊУ ЈАВНОГ ОСВЕТЉЕЊА НА ТЕРИТОРИЈИ ОПШТИНЕ АПАТИН**

**I ОПШТЕ ОДРЕДБЕ**

# Члан 1.

Одлуком о обезбеђивању јавног осветљења на територији општине Апатин (у даљем тексту: Oдлука) регулишу се услови за вршење и поверавање послова обезбеђивање јавног осветљења и редовно одржавање јавног осветљења.

# Јавно осветљење

# Члан 2.

Под јавним осветљењем у смислу одредаба ове Одлуке, подразумева се систем објеката, инсталација и уређаја за осветљавање јавних површина, чија је изградња и реконструкција у надлежности општине Апатин.

Као јавне површине, у смислу одредаба ове одлуке, подразумевају се: улице, тргови, мостови, пешачке површине поред стамбених и других објеката, паркови, паркинзи и зелене површине у стамбеним насељима, декоративно (фасадно) јавно осветљење верских објеката и институција, објеката за рекреацију који се налазе у јавној својини, уређена речна обала и друге површине на којима је предвиђена изградња јавног осветљења.

ЈКП „ Наш Дом“ Апатин даје сагласност за постављање и уклањање рекламних ознака са објеката јавног осветљења, односно њихово прикључење, коришћење и искључење из система јавног осветљења.

Комунална инспекција општинске управе општине Апатин врши инспекцијски надзор на постављању и уклањању рекламних ознака са објеката јавног осветљења, односно њиховом прикључењу, коришћењу и искључењу из система јавног осветљења.

# Послови јавног осветљења

# Члан 3.

Под пословима јавног осветљења, у смислу одредаба ове Oдлуке, подразумевају се: изградња и реконструкција објеката и инсталација, њихово редовно одржавање, радове на замени светлећих тела и других дотрајалих или оштећених елемената, чишћење, антикорозивну заштиту и прање стубова и заштитних облога светлећих тела .

**II НАЧИН ВРШЕЊА ПОСЛОВА ЈАВНОГ ОСВЕТЉЕЊА**

# Поверавање послова

# Члан 4.

Послови изградње и реконструкције објеката и инсталација јавног осветљења као и послови редовног одржавања јавног осветљења на територији општине Апатин, поверавају се ЈКП “ Наш Дом” Апатин (у даљем тексту: “Предузеће”).

# Програм

# Члан 5.

Послови изградње и реконструкције објеката и инсталација јавног осветљења, послови редовног одржавања јавног осветљења на територији општине Апатин врше се у складу са Програмом рада Предузећа.

# Члан 6.

Под редовним одржавањем јавног осветљења подразумева се одржавање објеката, инсталација и уређаја за јавно осветљење у исправном стању за његово функционисање.

Искључиво право извођења радова на редовном одржавању јавног осветљења има Предузеће.

Редовно одржавање јавног осветљења регулише се Уговором.

**Забрањене радње**

# Члан 7.

Забрањено је неовлашћено:

* уклањање и рушење објеката и инсталација јавног осветљења
* прикључивање на објекте и инсталације јавног осветљења
* постављање огласних средстава (истицање плаката, објава, огласа, обавештења, позива), причвршћивање објеката и ствари на објекте и инсталације јавног осветљења
* неовлашћено преусмеравање јавног осветљења
* прљање и на други начин оштећивање објеката и инсталација јавног осветљења

# Члан 8.

Предузеће је дужно да једном годишње спроведе поступак изјашњавања корисника о квалитету пружања комуналних услуга из члана 1. ове Oдлуке, у трајању од најмање 15 дана.

Позив за изјашњавање из става 1. овог члана објављује се на званичној интернет страници општине и Предузећа, а доставља се средствима јавног информисања ради саопштења.

Предузеће је дужно да у року од 15 дана од дана завршетка изјашњавања из става 1. овог члана достави Општинској управи извештај о резултатима изјашњавања корисника о квалитету пружања комуналних услуга.

Уколико су резултати изјашњавања корисника комуналних услуга из става 1. овог члана такви да већина корисника није задовољна пруженом комуналном услугом Предузећа, Општинска управа преиспитује рад Предузећа, сачињава анализу са предлогом мера за отклањање недостатака наведених у изјашњавању корисника и доставља је Општинском већу.

Општинско веће након разматрања анализе и предложених мера из става 4. овог члана, доноси акт којим налаже Предузећу да отклони недостатке који су наведени у изјашњавању корисника, у року који не може бити дужи од 90 дана.

Предузеће је дужно да обезбеди корисницима услуга законом прописане услове који омогућавају брз и ефикасан контакт са Предузећем у вези квалитета и коришћења услуга. Корисници услуга обављања делатности јавног осветљења могу континуирано у току године достављати питања, примедбе и предлоге Предузећу, преко интернет странице Предузећа. Предузеће је дужно да на достављена питања, примедбе и предлоге одговори у року од 2 радна дана.

**III НАЧИН ОБЕЗБЕЂИВАЊА КОНТИНУИТЕТА У ОБАВЉАЊУ ПОСЛОВА**

**ЈАВНОГ ОСВЕТЉЕЊА**

# Члан 9.

Предузеће је дужно да свој рад и пословање организује тако да кроз реализацију Програма из чл. 5. ове одлуке обавља послове јавног осветљења.

# Члан 10.

Ако дође до поремећаја или прекида у раду Предузећа услед ванредне ситуације или других разлога који нису могли да се предвиде, односно спрече, Предузеће је обавезно да одмах предузме мере на отклањању узрока поремећаја, односно прекида, и то:

1. радно ангажује запослене у Предузећу на отклањању узрока поремећаја, односно разлога због којих је дошло до прекида, као и да ангажује трећа лица за обављање послова јавног осветљења
2. организује хитне поправке уређаја којима се обезбеђује обављање послова јавног осветљења
3. предузме и друге мере које утврде надлежни органи Општине.

Када Предузеће не предузме мере из става 1. овог члана, Општинско веће може да ангажује друго правно лице или предузетника на терет Предузећа.

# Члан 11.

У случају поремећаја у пословању, више силе, прекида у обављању делатности и у случају штрајка запослених у Предузећу, Општинско веће предузима оперативне и друге неопходне мере којима ће се обезбедити услови за несметано обављање комуналне делатности, у складу са законом и одлуком Скупштине Oпштине Апатин.

**IV НАЧИН ПОСТУПАЊА И ОВЛАШЋЕЊА ОРГАНА ГРАДА У СЛУЧАЈУ ПРЕКИДА**

**У ОБАВЉАЊУ ПОСЛОВА ЈАВНОГ ОСВЕТЉЕЊА**

# Члан 12.

Предузеће је дужно да, у случају поремећаја или прекида у обављању послова јавног осветљења насталог услед ванредне ситуације или других разлога који нису могли да се предвиде или спрече, поред предузетих мера из члана 12. ове Oдлуке, обавести Општинску управу о разлозима поремећаја или прекида, као и о предузетим мерама.

**Члан 13.**

Кад Општинска управа прими обавештење из члана 12. ове Одлуке, дужна је да без одлагања обавести Општинско веће и:

1. одреди ред првенства и начин обављања послова јавног осветљења
2. нареди мере за заштиту комуналних и других објеката и уређаја и имовине Предузећа која служи за обављање послова јавног осветљења
3. предузме мере за отклањање насталих последица и друге потребне мере
4. утврди разлоге и евентуалну одговорност за поремећај, односно прекид у обављању послова јавног осветљења као и одговорност за накнаду учињене штете.

**V НАДЗОР**

# Члан 14.

Стручни надзор над применом ове одлуке врши овлашћено стручно лице а инспекцијски надзор над обављањем послова јавног осветљења врши комунална инспекција Општинске управе Апатин.

За прекршаје прописане овом Одлуком комунални инспектор овлашћен је да поднесе захтев за покретање прекршајног поступка и изда прекршајни налог.

**VI КАЗНЕНЕ ОДРЕДБЕ**

# Члан 15.

Новчаном казном у фиксном износу од 100.000,000 динара казниће се за прекршај правно лице ако се неовлашћено прикључује на објекте и инсталације јавног осветљења (члан 7. став 1. алинеја 2).

Новчаном казном у фиксном износу од 20.000,00 динара казниће се за прекршај из става 1. овог члана и одговорно лице у правном лицу.

Новчаном казном у фиксном износу од 75.000,00 динара казниће се предузетник ако учини прекршај из члана 7. ове одлуке.

Новчаном казном у фиксном износу од 25.000,00 динара казниће се физичко лице ако учини прекршај из члана 7. ове одлуке

# Члан 16.

Новчаном казном у фиксном износу од 50.000,00 динара казниће се за прекршај правно лице ако:

1)уклања, руши, прља и на други начин оштећује објекте и инсталације јавног осветљења (члан 7. став 1. алинеја 1. и 4);

2)поставља огласна средстава (истицање плаката, објава, огласа, обавештења, позива), врши причвршћивање објеката и ствари на објекте и инсталације јавног осветљења (члан 7. став 1. алинеја 3).

Новчаном казном у фиксном износу од 10.000,00 динара казниће се за прекршај из става 1.овог члана и одговорно лице у правном лицу.

Новчаном казном у фиксном износу од 40.000,00 динара казниће се предузетник ако учини прекршај из става 1. овог члана.

Новчаном казном у фиксном износу од 10.000,00 динара казниће се физичко лице ако учини прекршај из става 1. овог члана.

**VII ЗАВРШНЕ ОДРЕДБЕ**

# Члан 17.

Даном ступања на снагу ове Одлуке престају да важе чланови 127. и 128. Одлуке о комуналним делатности на територији општине Апатин (“Службени лист општине Апатин”, број 4/14, 3/15,18/16,2/17 и 7/18).

# Члан 18.

Ова Одлука ступа на снагу осмог дана од дана објављивања у “Службеном листу општине Апатин”.

РЕПУБЛИКА СРБИЈА

АУТОНОМНА ПОКРАЈИНА ВОЈВОДИНА

# ОПШТИНА АПАТИН

# СКУПШТИНА ОПШТИНЕ АПАТИН

**Број:** 011-3/2020-I

Датум:

АПАТИН

# ПРЕДСЕДНИК СО

# ----------------------------

# Ника Петровић

# ОБРАЗЛОЖЕЊЕ

# Правни основ за доношење ове Одлуке садржан је у члану 2. став 3. тачка 8. Закона о комуналним делатностима ( „ Службени гласник РС“ број 88/2011, 104/2016. и 95/2018) по којем су комуналне делатности између осталог и обезбеђивање јавног осветљења.

# На основу члана 3. став 1. тачка 8. исте одлуке обезбеђивање јавног осветљења обухвата одржавање, адаптацију и унапређење објеката и инсталација јавног осветљења којима се осветљавају саобраћајне и друге површине јавне намене.

# На основу члана 4. став 3. истог закона јединица локалне самоуправе уређује у складу са законом услове обављања комуналних делатности, права и обавезе корисника комуналних услуга, обим и квалитет комуналних услуга и начин вршења надзора над обављањем комуналних делатности.

# У складу са чланом 2. Уредбе о начину и условима уза отпочињање обављања комуналних делатности ( „ Службени гласник РС“ број 13/18, 66/18 И 51/19) одредбе ове уредбе примењују се на следеће комуналне делатности: градски и приградски превоз путника у делу који обухвата јавни линијски превоз путничким бродом, скелом и чамцем за привредне сврхе; управљање гробљима и сахрањивање; погребна делатност; управљање јавним паркиралиштима; обезбеђивање јавног осветљења; управљање пијацама; одржавање улица и путева; одржавање чистоће на површинама јавне намене; одржавање јавних зелених површина; димничарске услуге и делатност зоохигијене

# ПРЕДЛАГАЧ

# Одељење за инспекцијске послове